b'\n_START_ARTICLE_\nLojze Kozar mlaj\xc5\xa1i\n_START_SECTION_\n\xc5\xbdivljenje in delo\n_START_PARAGRAPH_\nRodil se je v Martinju na Gori\xc4\x8dkem in je ne\xc4\x8dak duhovnika Lojzeta Kozarja. Leta 1983 je diplomiral na Teolo\xc5\xa1ki fakulteti v Mariboru in je bil leta 1984 posve\xc4\x8den v duhovnika. Kot kaplan je pri\xc5\xa1el v Odrance, kjer je pomagal svojemu stricu. Kot \xc5\xbeupnik v Odrancih je nadaljeval delo, ki ga je za\xc4\x8del njegov stric. Prenovil je cerkev sv. Trojice in dokon\xc4\x8dal njeno gradnjo po na\xc4\x8drtih arh. Janeza Valentin\xc4\x8di\xc4\x8da._NEWLINE_Vse skozi je dejaven tudi na kulturnem podro\xc4\x8dju. Objavil je veliko \xc4\x8dlankov, pesmi in proznih sestavkov v Stopinjah, Mohorjevem koledarju, Slovenskem koledarju, Poteh k Bogu in drugod. Uredil je ve\xc4\x8d publikacij, ki jih je izdala \xc5\xa0kofija MS ali \xc5\xbdupnija Odranci. Je sourednik glasila Poti k Bogu. Izdal je ve\xc4\x8d samostojnih publikacij. V 90. letih je izdal novo katoli\xc5\xa1ko pesmarico Svete Pesmi v prekmur\xc5\xa1\xc4\x8dini, ki jo danes v Porabju uporabijo na ma\xc5\xa1ah.'